laion/Wikipedia-Exotic huggingface dataset:
עבד א-רחמאן פאוזי

עבד א-רחמאן פאוזי (בערבית: عبد الرحمن فوزي; ‏11 באוגוסט 1909 – 16 באוקטובר 1988) היה כדורגלן ומאמן מצרי, ששיחק בעמדת הכנף בקישור. פאוזי נולד ב-11 באוגוסט 1909 בפורט סעיד שבמצרים. במהלך הקריירה שיחק בקבוצות אל מאסריי וא-זמאלכ. לאחר פרישה היה למאמן נבחרת ערב הסעודית. במדי הנבחרת המצרית שיחק במונדיאל 1934 כשהוא עזר להם לעלות לטורניר לאחר שלקח חלק בניצחון 1–4 על ישראל במגרש תמרים שבתל אביב בשלב המוקדמות. בטורניר עצמו כבש צמד כולל שער שנפסל נגד הונגריה בשלב שמינית הגמר, שלא עזר ונבחרתו הפסידה בסיום המשחק 4–2. בתגובה לפסילת השער של פאוזי התלונן שוער נבחרתו באותו זמן, מוסטפא מנסור, כשאמר: "כשהמשחק היה בתוצאה 2–2 חבר נבחרתי פאוזי לקח את הכדור ממרכז המגרש ועבר את כל השחקנים ההונגרים בשביל לכבוש את השער השלישי והיתרון, אך השופט פסל את השער בטענת נבדל!". עם שערים אילו היה לכדורגלן האפריקאי הראשון לכבוש בגביע העולם. עבד א-רחמאן פאוזי, באתר Transfermarkt עבד א-רחמאן פאוזי, באתר Soccerway עבד א-רחמאן פאוזי, באתר WorldFootball.net עבד א-רחמאן פאוזי, באתר National Football Teams עבד א-רחמאן פאוזי, באתר FootballDatabase.eu פרופיל המאמן, באתר Transfermarkt
יואל הלפרן

הרב יואל הלפרן (ה'תרס"ד – כ"ח באלול ה'תשמ"ג) היה הרב של יאסלא עד השואה, ואחר השואה רב בברגן-בלזן ובאזור הכיבוש הבריטי בגרמניה. יואל הלפרן נולד בקרקוב בשנת תרס"ד. אביו הרב מתתיהו חיים היה הרב של העיר דובצ'יצה, משושלת ברז'אן. היה תלמיד של הרב שמואל אנגל וגם קיבל ממנו סמיכה. נישא לדינה הבת של הרב אלימלך רובין רבה של יאסלא משושלת רופשיץ. אחר החתונה שימש כרב של העיר יאסלא, והקים שם ישיבה ובית יעקב. בתחילת השואה נמלט לרוסיה. אשתו ושני ילדיו לא הצליחו לברוח איתו ונרצחו בשואה. ברוסיה נכלא. כששוחרר מהכלא עבר להתגורר בבוכרה ושם עזר לפליטי מלחמה. בתום מלחמת העולם השנייה עבר לברגן-בלזן וכיהן שם כרב בברגן-בלזן ובאזור הכיבוש הבריטי בגרמניה. בברגן-בלזן הוא היה "מסדר קידושין" בבערך 1,800 חתונות, והיה המוהל לבערך 1,500 בנים. ויחד עם הרבנים האחרים בברגן-בלזן התיר לעגונות רבות להינשא מחדש. הקים והיה המנהיג של "וועד הרבנים של האזור הבריטי". בה"וועד" היו כמה רבנים בולטים רבים מהאזור, ובהם, הרב חיים פנחס לובינסקי (הנובר), הרב שלמה זאב צווייגענהאפט (הנובר), הרב ישראל אריה זלמנוביץ (ברגן-בלזן), והרב ישראל משה אולבסקי (ברגן-בלזן, צלה). עבר לארצות הברית בשנת 1949 כאשר הכיבוש הבריטי של גרמניה הסתיים. הוא התיישב בשכונה "בראונזוויל" בברוקלין ושימש שם כרב. מאוחר יותר הוא עבר לבורו פארק, שם היה רב וראש "מרכז חינוך התורה". הרב הלפרן נפטר בכ"ח באלול ה'תשמ"ג ונטמן בהר הזיתים. הרב יואל הלפרן בפורום אוצר החכמה הערך על הרב יואל היילפרין בספר אנשי שם באתר היברובוקס אודות משפחתו של רבי יואל הלפרן בפורום אידישע וועלט מסמכים ותמונות מרבי יואל הלפרן בפורופ אידישע וועלט ביוגרפיה של רבי יואל הלפרין בהקדמת הספר אמרי יהודה באתר אוצר החכמה שמואל אלברט, המודיע (מהדורה אנגלית) "עניין", ג' אייר תשע"ג מופיע כאחד מהחומים על התרי העגונות בפנקס שנשתמר ממחנה ברגן בלזן ראו כאן. מגדל דוד (לעלוב) (מהדרת תשע"ה) תולדות המו"ל
אלברידג' גרי

אלברידג' תומאס גרי (בשם מלא באנגלית: Elbridge Thomas Gerry;‏ 17 ביולי 1744 – 23 בנובמבר 1814) היה מדינאי אמריקני, שכיהן כמושל מסצ'וסטס וכסגן נשיא ארצות הברית (תחת הנשיא ג'יימס מדיסון). גרי היה מן החותמים על הכרזת העצמאות של ארצות הברית. על שמו הביטוי "גרימנדרינג" (Gerrymandering) שמציין הטיה בקביעת מחוזות בחירה (הלחם של גרי וסלמנדרה). נולד במארבלהד, מסצ'וסטס. בן שלישי מ-12 ילדים. בגיל 14 החל את לימודי המסחר באוניברסיטת הרווארד. לאחר שסיים את לימודיו הצטרף לאביו בעסקי הספנות. גרי הפך לאיש מוכר בסביבתו כשהתנגד בעזות להטלת המיסים על המסחר. ב-1772 נבחר לשרת בבית המשפט הכללי של מסצ'וסטס. גרי היה נציג מסצ'וסטס לקונגרס הקונטיננטלי מפברואר, 1776 ועד 1780, ומשנת 1783 ועד ספטמבר, 1785. ב-1786 התחתן גרי עם אן תומפסון, בתו של סוחר עשיר מניו יורק. נולדו להם עשרה ילדים שכולם פרט לאחד שרדו את ילדותם. ב-1787 היה לנציג מסצ'וסטס בוועדה לניסוח והצגת החוקה של ארצות הברית, לבסוף החליט גרי להתנגד לה והיה מן המסרבים הבודדים לחתום עליה. ב-1789 נבחר גרי לקונגרס של ארצות הברית ושירת בו עד 1793. ב-1810, לאחר מספר ניסיונות כושלים (ב-1800, 1801, 1802 ו-1803), נבחר גרי לתפקיד מושל מסצ'וסטס, הוא נבחר בשנית ב-1811 אך ב-1812 הפסיד את התפקיד. אחד הדברים שהוא זכור בהם מתקופת כהונתו הוא הסכמתו לקביעת מחוזות הבחירה במדינת מסצ'וסטס בצורה שהיטיבה עם מפלגתו. אחד העיתונים של המפלגה היריבה ראה במחוז שנוצר כדמוי סלמנדרה והכתיר זאת בכינוי גרימנדרינג. לאחר הפסדו בבחירות במסצ'וסטס גרי היה מעוניין במשרה פדרלית עקב מצבו הכלכלי הקשה. ג'יימס מדיסון בחר בו לשמש לו כסגן הנשיא. בתקופת כהונתו לא זכה להשפעה רבה על הממשל והוא התרכז בתפקידו כיושב ראש הסנאט. ב-1814, בעודו מכהן בתפקיד, מת גרי ונקבר בבית הקברות של הקונגרס בוושינגטון הבירה. מדיה וקבצים בנושא אלברידג' גרי בוויקישיתוף Vice Presidents of the United States - Elbridge Gerry, 1813-1814‏, באתר הסנאט של ארצות הברית (באנגלית) אלברידג' גרי, באתר המדריך הביוגרפי של הקונגרס של ארצות הברית (באנגלית) אלברידג' גרי, באתר "Find a Grave" (באנגלית) אלברידג' גרי, באתר אנציקלופדיה בריטניקה (באנגלית)
פיוטר בלוייב

פיוטר סמיונוייביץ' בלוייב (ברוסית: Пётр Семёнович Балу́ев; 21 ביוני 1857 – 1923) היה גנרל בצבא האימפריה הרוסית אשר פיקד על כוחות גדולים במלחמת העולם הראשונה. בלוייב נולד ב-21 ביוני 1857. הוא למד באקדמיה הצבאית ולדימיר בקייב, ולאחר מכין בבית הספר הצבאי פבלובסק (אנ'). הוא סיים את לימודיו ב-1876 הצטרף לחיל התותחנים של צבא האימפריה הרוסית והוצב במבצר באלכסנדרופול. בין 1877–1878 הוא השתתף במלחמה העות'מאנית-רוסית. הוא למד באקדמיית המטה הכללי ניקולליב וסיים אותה ב-1882, ולאחר מכן הוצב כקצין למטלות מיוחדות במחוז הצבאי הטרנס-כספי. ב-1883 הועבר למטה הקורפוס ה-4. ב-1885 החל ללמד בבית הספר לצוערים בנובוצ'רקסק. ב-1889 הוא הוצב במטה ארמיית הדון. ב-1892 הוא הועלה לדרגת פולקובניק. ב-1895 הועבר למטה ארמיית דונסקוי. ב-1900 מונה למפקד גדוד ברגימנט ה-124 של וורונז'. ב-1901 הועבר לפקד על הרגימנט ה-158. ב-1904 הועלה לדרגת גנרל-מיור והועבר לפקד על הבריגדה ה-2 בדיוויזיה ה-16. בהמשך השנה מונה לראש מטה הקורפוס ה-6. ב-1910 הועלה לדרגת לוטננט גנרל ומונה למפקד הדיוויזיה ה-17. ערך מורחב – מלחמת העולם הראשונה עם פרוץ מלחמת העולם הראשונה באוגוסט 1914 נכללה הדיוויזיה של בלוייב במסגרת הקורפוס ה-14 אשר היה חלק מהארמייה הרביעית. הארמייה נכללה במסגרת החזית הדרום-מערבית, ופלשה לגליציה אשר הייתה תחת שליטת האימפריה האוסטרו-הונגרית. לאחר מספר מבצעים מוצלחים שלו בחזית, ב-30 באוגוסט הוא הועבר לפקד על הקורפוס ה-6 אשר היה חלק מהארמייה השנייה. הקורפוס שלו שחרר את מצודת אוסובייץ ובספטמבר הועבר אל הארמייה העשירית ובהמשך אל הארמייה הראשונה. ב-9 בנובמבר הוא נפצע ולפיכך הועבר למטה המחוז הצבאי מינסק. ב-6 בדצמבר הוא הוחזר לשירות פעיל כמפקד הקורפוס ה-5. בלוייב פיקד על הקורפוס בהצלחה במהלך מתקפת אגם נארוץ' וב-18 בספטמבר 1915 הועלה לדרגת גנרל חיל הרגלים. בפברואר 1916 הוא מונה למפקד הקבוצה השמאלית של הארמייה השנייה ופיקד עליה במהלך מתקפת ברוסילוב. ב-10 בנובמבר של אותה שנה הוא מונה למפקד הארמייה המיוחדת אשר הייתה חלק מהחזית הדרום-מערבית. ב-9 ביולי 1917 הוא מונה למפקד הארמייה ה-11. ב-18 ביולי של אותה שנה הוא מונה בשוגג למפקד החזית הדרום-מערבית, וכבר ב-31 ביולי הוחלף באנטון דניקין. בעקבות מהפכת נובמבר, הוא הושעה מתפקידו ונעצר בחזית על ידי הוועדה הצבאית המהפכנית. ב-1918 הוא שוחרר והתגייס לצבא האדום. ב-1919 הוא מונה למפקח על התקשורת הצבאית. ב-1920 הועבר לתפקידי הוראה. הוא נפטר במוסקבה ב-1923. מדיה וקבצים בנושא פיוטר בלוייב בוויקישיתוף פיוטר בלוייב (ברוסית) מאמר ברוסית
דיארמט

דיארמט (בהונגרית: Gyarmat) הוא כפר קטן במחוז גיור-מושון-שופרון, שבצפון-מערב הונגריה. כמו כפרים רבים באירופה גם בדיארמט מספר התושבים נמצא בירידה. כך, בשנת 1990 חיו בכפר 1,391 תושבים, ובשנת 2019 רק 1,301 תושבים. בדיארמט חיו יהודים בתקופות זמן שונות ובמקום קיים בית קברות יהודי. מדיה וקבצים בנושא דיארמט בוויקישיתוף אתר האינטרנט הרשמי של דיארמט (בהונגרית) (בהונגרית) נתוני הכפר באתר הלמ"ס ההונגרי שבע מצבות יהודיות בדיארמט מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
היי - טק מאבריק

היי-טק מאבריק (באנגלית: I-TEC Maverick) הוא מצנח ממונע גלגלי אשר פותח באמצעות מרכז הטכנולוגיה והחינוך של הילידים (Indigenous People's Technology and Education Center, Inc., ובראשי תיבות, I-TEC)(אנ'). מפתח ההיי-טק מאבריק הוא איש העסקים והטייס סטיב סיינט (אנ'), מייסד מרכז I-Tec וכן בנו של הטייס והמסיונר המנוח נייט סיינט. הוא הציג את הכלי באקוואדור וייעד אותו לשירותם של חקלאים שנדרשו להתנהל באזורים לא סלולים. ההיי-טק מאבריק הוא רכב דמוי-טרקטורון המתאים לנסיעה על דיונות חול ועל קרקע לא סלולה. לצד זאת הוא מצויד במצנח, ועל כן יכול לשמש גם לרחיפה. יכולת הנשיאה שלו שקולה לזו של מטוס ססנה 172 (כ-250 ק"ג של דלק ומטען בשעת המראה, נוסף על משקל הכלי עצמו). ההיי-טק מאבריק יועד לשימוש גם בתנאי מזג אוויר שמצנחים ממונעים אחרים אינם יכולים לנחות ולהמריא בהם בבטחה. הדגם קיבל אישור "כשירות אוויר ניסיונית" ב־14 באפריל 2008. מספר רישום כלי הטיס שלו הוא 356MV. הדגם אושר לשימוש בידי רשות התעופה הפדרלית מאז ספטמבר 2010 כמטוס ספורט קל. בשנת 2009 זכה ההיי-טק מאבריק בפרס פריצת הדרך מאת כתב העת למדע פופולרי "Popular Mechanics" (אנ')). "Maverick URVATV". "Maverick HPAV". "Maverick HPRATV". "Maverick XTRV" - בדגם הורכב מנוע המפיק 300 כ"ס. מנוע סובארו 4 צילינדרים המפיק 190 כ"ס. מדחף - כונן בעל 5 להבים. סיבולת טיסה: 3 שעות. סייג רום: 3,000 מטר. יחס טיפוס: 3 מטר / דקה. משקל: 1,100 ליברה (498.96 ק"ג) (ריק), דלק ומטען 550 ליברה (249.48 ק"ג). מצנח ממונע גלגלי מדיה וקבצים בנושא היי - טק מאבריק בוויקישיתוף היי - טק מאבריק, סרטון באתר יוטיוב היי - טק מאבריק, סרטון באתר יוטיוב אתר רשמי - יצרן (אורכב 07.07.2020 בארכיון Wayback Machine) "היי - טק מאבריק" bydanjohnson.com/category/manufacturers/i-tec/maverick דגם מכונית מעופפת חדשה של Steve Saint באמזון Ward, Logan (May 2009). "New Flying Car Aims to Save Lives in the Amazon".Popular Mechanics. Archived from the original on 2009-11-07. Retrieved 2009-06-01. ססנה 172 - מטוס חד-מנועי, בעל ארבעה מושבים וכנף עליונה קבועה רישום "היי - טק מאבריק" registry.faa.gov/aircraftinquiry/NNum_Results "היי - טק מאבריק" religion.blogs.cnn.com/2010/10/27/missionary-builds-flying-car-faa-certifies-it "היי - טק מאבריק" - מפרט mavericklsa.com/specifications
רחוב פוברסקאיה

רחוב פוברסקאיה (ברוסית: Поварская улица) הוא רחוב הממוקם במחוז האדמיניסטרטיבי המרכזי של מוסקבה. במהלך המאות ה-18–19, פוברסקאיה היה אחד הרחובות האריסטוקרטיים ביותר במוסקבה. כאן התגוררו נציגים של משפחות אצילות רבות. בסוף המאה ה-19 - תחילת המאה העשרים, אופי הרחוב השתנה לבורגני. הרחוב קשור לחייהם ועבודתם של הרבה דמויות מצטיינות של התרבות הרוסית: מיכאיל לרמונטוב, גברייל דרז'אבין, איוואן בונין, בלה אחמדולינה, איליה גלזונוב, אלכסנדרה יבלוצ'קובה, מיכאיל איפוליטוב-איבנוב, ניקולאי מיאסקובסקי ורבים אחרים. קומפלקס מבנים של הבית המשפט העליון של רוסיה האקדמיה הרוסית למוזיקה גנסין כנסיית שמעון סטיליטס שגרירות קפריסין שגרירות ניו זילנד שגרירות נורווגיה שגרירות אפגניסטן מדיה וקבצים בנושא רחוב פוברסקאיה בוויקישיתוף Moscow. Povarskaya str. Mansions of russian aristocrats, סרטון באתר יוטיוב על רחוב פוברסקאיה https://um.mos.ru/en/places/povarskaya_street/ ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
גרבי משי

גרבי משי (באנגלית: Silk Stockings) הוא סרט מוזיקלי אמריקאי משנת 1957 בבימויו של רובן ממוליאן, עם פרד אסטר וסיד צ'ריס בתפקידים הראשיים. התסריט מבוסס על המחזמר "גרבי המשי" של קול פורטר משנת 1955 שהוא מבוסס חלקית על הסרט נינוצ'קה (1939) שהוא מבוסס על הרומן "נינוצ'קה" של מלכיאור לנדייל (1937). סיד צ'ריס הייתה מועמדת לפרס גלובוס הזהב לשחקנית הטובה ביותר - סרט קומדיה או מוזיקלי. הסרט היה מועמד גם לפרס גלובוס הזהב לסרט הטוב ביותר - קומדיה או מוזיקלי. השירים והלחנים נכתבו על ידי קול פורטר שזה היה המחזמר האחרון שלו. מבין השירים - "All of You" הפך לפופולרי וזכה לביצועים של זמרים רבים כמו פרנק סינטרה, אלה פיצג'רלד, בובי דארין, מיילס דייוויס, סמי דייוויס ג'וניור ואחרים. סטיב קנפילד (פרד אסטר) הוא מפיק אמריקאי שנמצא בפריז לשם הפקת סרט מוזיקלי בהלחנת המלחין הרוסי בורוף (וים סונוולד). הקומיסר לענייני תרבות במוסקבה, וסילי מרבוביץ' (ג'ורג' טוביאס) לא מרוצה משהותו הממושכת בעיר האורות ושולח שלושה קומיסרים להחזירו. הקומיסרים הם ברנקו (פיטר לורה), ביבינסקי (ג'ול מנשין) ואיבנוב (יוסף בולוף). קנפילד מצליח לשכנע את השלושה בעזרת נשים, שמפניה ומועדוני לילה אותה כי העולם המערבי אינו כל כך דקדנטי והם רוצים להישאר בפריז. קלפילד גם מפגיש את הזמרת הראשי בהפקה, פגי דייטון (ג'ניס פייג') עם בורוף והוא מתאהב בה ורוצה להישאר, אף על פי שהמוזיקה שלה לא מתאימה למוזיקה הסובייטית שהוא מחבר. מרקוביץ' חושש לתפקידו היות שהארבעה אינם חוזרים והוא מטיל על הקומיסרית נינה (נינוצ'קה) יושנקו (סיד צ'ריס) להחזיר אותם למוסקבה למשפט. נינוצ'קה היא קומיסרית מסורה לעניין שמדברת בקול מונוטוני כמו רובוט ומשוכנעת שהעולם המערבי הוא מושחת ושוקע ורק הדרך הסוציאליסית בברית המועצות היא הנכונה. לאט לאט מצליח קנפילד לקלף ממנה את כל המעטה הסובייטי. הוא מראה לה את מנעמי פריז והיא בעיקר מתלהבת מגרבי משי שחונכה שהם סמל הדקדנס, ומחליפה אותן בשמחה במקום גרבי הצמר הסובייטיות שלה. הם מתאהבים, רוקדים ביחד וקנפילד שר לה "אני אוהב את כולך". הוא רוצה להתחתן אתה אך היא מחויבת לתפקידה. הם חוזרים למוסקבה ובגלל דו"ח חיובי שלה, לא מועמדים לדין. בינתיים נפגשים כולם בהסתר מהשלטונות ורוקדים ריקוד סוער "רד בלוז" לפי לחנו של בורוף. קנפילד נשאר בפריז ולא יכול לקבל ויזה למוסקבה. הוא מארגן תוכנית למשוך אותם בחזרה לפריז בהכריזו כי ברצונו לרכוש סרטים סובייטים. השלושה נשלחים שוב לפריז והפעם הם מחליטים לא לחזור כי שם מחכה להם סיביר. נינוצ'קה נשלחת שוב לפריז להחזיר את השלושה. הם מביאים אותה למועדון רוסי שהקימו ובו מופיע קנפילד במופע חדש ""The Ritz Roll and Rock". לאחר המופע המרהיב הם נפגשים ומחדשים את אהבתם. "Too Bad" "Paris Loves Lovers" "Stereophonic Sound" "It's a Chemical Reaction, That's All" "All of You" "Satin and Silk" "Without Love" "Fated to Be Mated" "Josephine" "Siberia" "The Red Blues" "The Ritz Roll and Rock" "גרבי משי", במסד הנתונים הקולנועיים IMDb (באנגלית) "גרבי משי", באתר נטפליקס "גרבי משי", באתר AllMovie (באנגלית) "גרבי משי", באתר Rotten Tomatoes (באנגלית) "גרבי משי", באתר אידיבי "גרבי משי", במסד הנתונים הקולנועיים KinoPoisk (ברוסית) קדימון לגרבי משי, באתר יוטיוב גרבי משי, באתר TCM סיד צ'ריס רוקדת עם גרבי משי, באתר יוטיוב All of You, באתר יוטיוב רד בלוז, באתר יוטיוב קטע ריקוד של אסטר וצ'ריס, באתר יוטיוב
פיודור אוגורודניקוב

פיודור אוולמפייביץ' אוגורודניקוב (ברוסית: Фёдор Евлампиевич Огородников; 16 ביוני 1867 – 3 במרץ 1939) היה לוטננט גנרל בצבא האימפריה הרוסית אשר פיקד על החזית הדרום-מערבית במלחמת העולם הראשונה. אוגורודניקוב נולד ב-16 ביוני 1867, בעיר סנט פטרבורג באימפריה הרוסית. אביו היה אתנוגרף וסטטיסטיקאי. הוא סיים את בית הספר לצוערים במוסקבה, וב-1887 סיים את בית הספר להנדסה ניקולייב והוצב כפודפורצ'יק בגדוד חבלנים. בהמשך הועבר למשמר הקיסרי. ב-7 באוגוסט 1891 הועלה לדרגת פורוצ'יק. ב-1893 סיים את לימודיו באקדמיית המטה הכללי והוצב במטה הדיוויזיה הראשונה של המשמר. ב-1895 הועבר לרגימנט הגרנדירים ה-2 של רוסטוב, וב-1898 הוצב במטה פיקוד הכוחות הקוזאקים. ב-6 בדצמבר של אותה שנה הועלה לדרגת פודפולקובניק. בין 1899–1901 מילא תפקידי פקידות וניהול, וב-1902 מונה לפרופסור לסטטיסטיקה וגאוגרפיה באקדמיית המטה הכללי. בין 1904–1907 היה הנספח הצבאי בקונסוליה הצבאית הרוסית בטיינג'ין. ב-1907 מונה למפקד הרגימנט ה-15 שלוסלבורג. ב-1911 הועלה לדרגת גנרל-מיור. ערך מורחב – האימפריה הרוסית במלחמת העולם הראשונה עם פרוץ מלחמת העולם הראשונה באוגוסט 1914 מונה אוגורודניקוב לראש מטה הקורפוס ה-22. ב-14 בנובמבר הוא הועבר למטה הארמייה העשירית. ב-25 באוגוסט 1915 מונה למפקד הדיוויזיה ה-26. ב-11 באוגוסט 1916 מונה לראש מטה הדיוויזיה ה-125 והועלה לדרגת לוטננט גנרל. בעקבות מהפכת פברואר ונאמנותו למשטר החדש, הוא מונה למפקד הקורפוס ה-17. הוא השתתף במתקפת קרנסקי, אולם התנהלותו הייתה גרועה ולפיכך הוא הועבר לכוחות העתודה באזור קייב. בעקבות פרשת קורנילוב והדחה של מספר קצינים בכירים, הוא הוחזר לחזית ומונה למפקד החזית הדרום-מערבית. הוא פיקד על החזית במשך עשרה ימים (מ-29 באוגוסט 1917 עד 9 בספטמבר) ובמהלכם טיהר אותה מהקצינים שתמכו בלאוור קורנילוב. במהלך הימים הללו כוחות החזית יצאו משליטה לחלוטין. בפברואר 1918 הוא התגייס לצבא האדום בדרגת קומדיב (מפקד דיוויזיה). הוא מונה למפקד האזור הצבאי בלומורסקי. לאחר מכן מילא תפקידי מטה לפני שסולק משירות פעיל ב-1931. מאז הוא שימש כמורה באקדמיה הצבאית פרונזה וכתב עבודות על טקטיקה והיסטוריה צבאית. הוא נפטר במוסקבה ב-3 במרץ 1939. פיודור אוגורודניקוב (ברוסית)
אהרן אריה לייב לייפר (נדבורנה)

רבי אהרן אריה לייב לייפר (ה'תק"פ - י"ד בשבט ה'תרנ"ח, 1820- 1898) היה אדמו"ר ואב"ד בנדבורנה. נולד בנדבורנה בשנת ה'תק"פ (1820), לרבי ישכר בער לייפר, האדמו"ר הראשון בשושלת נדבורנה, ולרבנית רחל. נישא לבת רבי חיים משה הלוי מסטעפאן - המגיד מגריידינג, בנו של רבי דוד הלוי מסטעפאן חתנו של רבי יחיאל מיכל מזלוטשוב. לאחר נישואיו עבר לעיר קאליש. לאחר פטירת אביו בשנת ה'תר"ח (1848), חזר לנדבורנה והחל לכהן כאב בית דין וכאדמו"ר לצד אחיו רבי מרדכי לייפר. למד אצל גדולי החסידות בדורו, רבי שלום רוקח מבעלזא, רבי ישראל פרידמן מרוז'ין, ואצל דודו רבי מאיר מפרמישלאן, כמו כן עמד בקשרים עם רבי חיים מצאנז. בניו רבי יצחק לייפר, האדמו"ר מהרץ ומרומאן. רבי משה לייפר, מילא את מקום אביו בנדבורנה. רבי זלמן בער לייפר. חתניו רבי יוסף, דומ"צ בנדבורנה, מח"ס זכר צדיק. רבי ניסן חיים לאנגענאויער, חמיו של רבי אליעזר זאב רוזנבוים (קרעטשניף). רבי אפרים דברי תורתו נדפסו בספר יד אהרן למברג, תרפ"ב, ושוב במהדורת צילום בירושלים, תשכ"ז. בשנת תש"ס הוציא הרב מרדכי קוט בסיוע מכון "מים חיים" שע"י מרכז מוסדות נדבורנה את ספרו במהדורה חדשה. אהרן אריה ליב בן יששכר בר ליפר, דף שער בספרייה הלאומית אברהם שטרן, מליצי אש - שבט, באתר היברובוקס כך נראה משו"ת אוריין תליתאי, לבוב, (תר"ם), ראה בהיברו בוקס וכן מובא גם בספר "דרש משה", לבוב, תרכ"ט. ראה מכתב מרבי חיים למחותנו רבי משה אריה פריינד, ראש הקהל בסיגט אודות רבי אהרן אריה, בבאר רבותינו, בני ברק (תשע"ג), חלק א עמוד פה, שם כותב עליו רבי חיים "ידידי הרב המאור הגדול בנם של קדושים וכו', ולאהבת ידידי הרב הנ"ל וכו'" הספר 'זכר צדיק' בהיברו בוקס. שם משפחתו לא ידוע, אבל בספר הפליאה כתב שהיה "נכד הקדוש מסטרעליסק" ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
כריס מוריס

כריסטופר ורנרד "כריס" מוריס (באנגלית: Christopher Vernard "Chris" Morris; נולד ב-20 בינואר 1966) הוא כדורסלן עבר אמריקאי, אשר שיחק באופן פעיל בין השנים 1988–2004. ממוצעיו הכוללים לאורך 11 עונותיו בליגת ה-NBA הם 11.0 נקודות, 4.7 ריבאונדים, 1.6 אסיסטים ו-1.2 חטיפות למשחק. מוריס נולד וגדל בעיר אטלנטה שבג'ורג'יה, ובין השנים 1984–1988 למד באוניברסיטת אובורן אשר באלבמה. בעונת 1984/1985 העפיל עם קבוצת האוניברסיטה לשלב שמינית גמר טורניר אליפות המכללות, לראשונה בתולדותיה, ובעונה העוקבת סייע לה להעפיל לשלב רבע הגמר (NCAA Elite Eight). במשחק רבע הגמר הפסידה אובורן בתוצאה 76–84 מול האלופה שבדרך, אוניברסיטת לואיוויל, חרף הצטיינותו של מוריס אשר קלע 17 נקודות ואסף 9 ריבאונדים. בעונות 1987 ו-1988, לאחר עזיבתו של כוכב הקבוצה צ'אק פרסון ל-NBA, נבחר מוריס לחמישיית העונה של מחוז SEC, אולם קבוצתו לא הצליחה לשחזר את הישגיה מהעונות הקודמות. את עונתו האחרונה סיים במקום השני במחוז SEC בממוצעי נקודות (20.7) וריבאונדים (9.8) למשחק. בדראפט ה-NBA‏ 1988 נבחר מוריס בבחירה הרביעית, על ידי ניו ג'רזי נטס. בעונתו הראשונה עם הנטס קלע 14.1 נקודות בממוצע למשחק, ובסיומה נבחר לחמישיית הרוקיז השנייה של העונה. ב-6 העונות הבאות נותר אחד השחקנים הבולטים בקבוצה, לצד דריק קולמן, סם בואי, דראז'ן פטרוביץ' וקני אנדרסון, ולאורך התקופה רשם ממוצעים כוללים של 13.1 נקודות, 5.8 ריבאונדים ו-2.1 אסיסטים למשחק. בשלוש העונות 1992–1994 העפילה ניו ג'רזי לפלייאוף ה-NBA, אולם בכל שלושת המקרים הודחה כבר בסיבוב הראשון. באוקטובר 1995, לאחר 7 עונות בניו ג'רזי, חתם מוריס על חוזה ביוטה ג'אז. בעונות 1997 ו-1998 העפיל עם הג'אז לגמר ה-NBA, אך בשתי סדרות הגמר הפסידה הקבוצה מול שיקגו בולס, בתוצאה 2–4. לאורך 3 עונותיו ביוטה קלע מוריס 6.4 נקודות בממוצע למשחק. בעונת 1998/1999 שיחק עבור פיניקס סאנס, ובסיומה עזב את הקבוצה ואת ליגת ה-NBA. לקראת עונת 1999/2000 חתם מוריס על חוזה בקבוצת אולימפיאקוס היוונית. בשנת 2001 שוחרר מהקבוצה בשל פציעה בברכו, אשר מנעה ממנו לשחק מאז סוף 1999. בשנת 2001 שיחק בקבוצת הראווה הארלם גלובטרוטרס, ובשתי העונות הבאות שיחק לתקופות קצרות עבור הקבוצות "סאות'רן קליפורניה סרף" מליגת ה-ABA החדשה, "מגנוליה הוטשוטס" מהפיליפינים ו"גייטרוס דל זוליה" מוונצואלה. פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA הסטטיסטיקות של מוריס בליגת ה-NBA, באתר basketball-reference.com סטטיסטיקות המשחק בין אובורן ללואיוויל, באתר sports-reference.com הסטטיסטיקות של מוריס בליגת המכללות, באתר sports-reference.com רשימת הנבחרים בדראפט 1988, באתר basketball-reference.com יוטה ג'אז מהמרת על מוריס, באתר deseret.com,‏ 20 באוקטובר 1995 על הסכסוך בין מוריס לאולימפיאקוס, באתר peteking.house.gov,‏ 15 באוקטובר 2009
בטרפליי סופר סקיי סייקל

בטרפליי סופר סקיי סייקל (באנגלית: Butterfly Super Sky Cycle) הוא אמצעי תחבורה מוגדר כמטוס הפועל בעיקרון אוטוג'ירו. המשלב יכולת טיסה של כלי טיס עם אפשרות לנסוע בדרכים אשר יוצר על ידי The Butterfly LLC (אנ') בשנת 2009. תצורת גלגלים: תלת-אופן ("Tricycle landing gear" (אנ')). "בטרפליי סופר סקיי סייקל" הוגדר כמטוס לבנייה ביתית ("Homebuilt aircraft" (אנ')). (מטוסים הידועים גם ככלי טיס חובבים או מטוסי ערכה, בנויים על ידי אנשים שזו אינה פעילות מקצועית עבורם. מטוסים אלה עשויים להיות בנויים "מאפס", מתוכניות או מערכות הרכבה). הרוטורים מסוגלים להתקפל לנסיעה בכביש. זנב קוולאר מספק שליטה כיוונית בטיסה הרוטורים מסוגלים להתקפל לנסיעה בכביש. מדחף: 2 להבים. בלמי דיסק קדמיים ואחוריים. מהירות שיוט: 130 קמ"ש. אורך: 4.47 מטר. גובה: 2.51 מטר (ניתן להוריד ל-2.39 מטר למטרת אחסון). קיבולת מכל דלק: 28 ליטר. עיצוב: "Larry Neal". מנוע מטוסי בוכנה 4 צילינדרים, מחזור ארבע פעימות המפיק 115 כ"ס (מגדש טורבו מתוצרת "Rotax", סוג מנוע "Rotax 914" (אנ') - למטרת טיסה. מנוע מטוסי בוכנה 1 צילינדרים, מחזור שתי פעימות, המפיק 27 כ"ס מתוצרת "Compact Radial Engines", סוג מנוע "Zanzottera MZ 34" (אנ') - למטרת נסיעה על הקרקע. מדיה וקבצים בנושא בטרפליי סופר סקיי סייקל בוויקישיתוף בטרפליי סופר סקיי סייקל, סרטון באתר יוטיוב בטרפליי סופר סקיי סייקל, סרטון באתר יוטיוב אוטוג'ירו - הוא כלי טיס העושה שימוש בכנף סובבת אשר נעה באוטורוטציה, ללא הנעת מנוע, לצורך עילוי, ובמדחף אחורי, המונע בדומה למטוס עם כנף קבועה, כדי ליצור דחף "בטרפליי סופר סקיי סייקל" buildagyrocopter.com/tag/super-sky-cycle "בטרפליי סופר סקיי סייקל" carplanenews.com/files/SuperSkyCycleOrderForm "בטרפליי סופר סקיי סייקל" businessinsider.com/super-sky-cycle-is-flying-tricycle-2012-12 בטרפליי סופר סקיי סייקל" web.archive.org/web/20120529062114 "בטרפליי סופר סקיי סייקל" - מפרט טכני all-aero.com/index.php/62-gyrocopters/gyrocopters-autogyro/11024-the-butterfly-llc-supersky-cycle
השיטפונות בסין (2020)

השיטפונות בסין ב-2020 נגרמו על ידי היו גשמים עזים בעונת הגשמים האזורית בתחילת יוני 2020, והובילו לשיטפונות שהשפיעו קשות על אזורים נרחבים בדרום סין, כולל אגן היאנגצה ויובליו. גשמים ושיטפונות התרחבו למרכז ומזרח סין במהלך יולי ותוארו כגרועים ביותר מאז 1998 לפחות. לפי נתוני המשרד לניהול חירום, עד סוף יוני השיטפונות עקרו 744,000 בני אדם ברחבי 26 מחוזות עם 81 בני אדם נעדרים או מתים, נכון ל-13 באוגוסט, השיטפונות השפיעו על 63.46 מיליון בני אדם וגרמו להפסד כלכלי ישיר של 178.96 מיליארד יואן שהם גבוהים ב-12.7% וב-15.5% מהממוצע של 2015-2019, בהתאמה. 219 בני אדם נמצאו מתים או נעדרים, ו-54,000 בתים קרסו, שזה 54.8% ו-65.3% נמוך מהממוצע של 2015–2019, בהתאמה, ממשרד משאבי המים נמסר כי בסך הכל הוצפו 443 נהרות ברחבי הארץ, כאשר 33 מהם התנפחו לרמות הגבוהות ביותר שתועדו אי פעם, על פי נתונים סטטיסטיים של המינהל הלאומי למורשת התרבות (NCHA), 76 שרידי תרבות לאומיים מרכזיים ו-187 אתרי מורשת תרבותית פרובינציאלית סבלו מנזק בדרגות שונות[דרוש מקור]. השיטפונות בסין (1931) השיטפון בנהר הצהוב (1887) מדיה וקבצים בנושא השיטפונות בסין בוויקישיתוף de Acosta, Rosa (25 ביולי 2020). "China's Mighty Yangtze Is Heaving From Rain and the Three Gorges Will Be Tested". The Wall Street Journal. Eastern Edition (באנגלית אמריקאית). The Wall Street Journal. ISSN 0099-9660. נבדק ב-29 ביולי 2020. {{cite news}}: (עזרה) Yu Zeyuan (9 ביולי 2020). "Floods in China: Can the Three Gorges Dam weather 'once-in-a-century massive floods in the Yangtze River'?". Think China. ארכיון מ-11 ביולי 2020. נבדק ב-11 ביולי 2020. {{cite web}}: (עזרה) Evelyn Cheng (14 ביולי 2020). "Floods and the coronavirus create more uncertainty for China as food prices climb". cnbc.com. ארכיון מ-15 ביולי 2020. נבדק ב-16 ביולי 2020. {{cite news}}: (עזרה) Linda Lew (27 ביוני 2020). "After coronavirus, flooding hits southern China with 14 million affected". South China Morning Post. ארכיון מ-29 ביוני 2020. נבדק ב-29 ביוני 2020. {{cite web}}: (עזרה) Wang, Yi (13 באוגוסט 2020). 今年洪涝灾害造成6346万人次受灾 因灾死亡失踪219人. China News (בסינית). נבדק ב-13 באוגוסט 2020. {{cite news}}: (עזרה) Nectar Gan (14 ביולי 2020). "China has just contained the coronavirus. Now it's battling some of the worst floods in decades". CNN. ארכיון מ-15 ביולי 2020. נבדק ב-16 ביולי 2020. {{cite news}}: (עזרה) ערך זה הוא קצרמר בנושא סין ובנושא אסונות. אתם מוזמנים לתרום לוויקיפדיה ולהרחיב אותו.